Държавен вестник, бр. 35, 2026 г., стр. 3

БРОЙ  35	
Д Ъ Р Ж А В Е Н  В Е С Т Н И К 	
СТР.  3  
transborder tunnel Deve Bair and belonging part 
of the permanent way located on the territory of 
the Republic of Bulgaria“ (Task 5), от същест­
вуващия проект за „Изготвяне на работен 
проект и тръжна документация за изграждане 
на нов железопътен участък Крива Паланка – 
граница с Република България, като част 
от коридор VIII“, реф. № EuropeAid/136050/
IH/SER/MK – Preparation of detailed design 
and tender documentation for construction of 
new railway section Kriva Palanka – border with 
Republic of Bulgaria, as part of corridor VIII“, 
изготвен от страна на Република Северна 
Македония и приет от Национална компания 
„Железопътна инфраструктура“ на Република 
България, който следва да бъде координиран 
от Смесения комитет по чл. 10 от настоящото 
Споразумение.
4. Договарящите страни се ангажират 
изграденото съоръжение да отговаря на из­
искванията на ЕС и НАТО за този тип ин­
фраструктура, особено по отношение стандар­
тите и техническата спецификация на Транс­
европейската транспортна мрежа (TEN-T) 
и военната мобилност, регламентирани в 
съответните разпоредби.
Член 4 
Тръжни процедури за избор на изпълнител 
и надзор 
1. Инфраструктурните железопътни упра­
вители на договарящите страни (за Република 
България – Национална компания „Железо­
пътна инфраструктура“, и за Република Север­
на Македония – JП ЖРСМ – Инфраструктура) 
ще създадат съвместни работни групи за 
подготовка на необходимата документация за 
тръжните процедури с подкрепата на ресор­
ните министерства на договарящите страни. 
2. Подготовката ще се осъществи със 
съдейст­вието на Европейската комисия и 
съответните подкрепящи проекта европейски 
финансови институции въз основа на  положи­
телния европейски опит и успешно реализира­
ните трансгранични инфраструктурни проекти 
между държава членка и държава – кандидат 
за членство в Европейския съюз.
Член 5
Финансиране на строителството
1. Договарящите страни ще положат всички 
усилия за осигуряване на безвъздмездна фи­
нансова помощ за строителството на тунела.
2. Правителството на Република България 
ще осигури финансирането на  проектирането 
и изграждането на прилежащата железопътна 
инфраструктура на българската територия.
3. Правителството на Република Северна 
Македония ще осигури финансирането на про­
ектирането и изграждането на прилежащата 
железопътна инфраструктура на територията 
на Република Северна Македония.
Член 6
Изграждане на тунела
1. В срок до три месеца от датата на влизане 
в сила на това Споразумение договарящите 
страни ще изготвят и изпратят съгласуван 
помежду им проект на предварителен гра­
фик за подготовка и строителство на тунела 
до Европейската комисия и финансиращите 
европейски банкови институции.
2. Всеки етап от реализирането на под­
готовката и строителството на тунела ще се 
съгласува от договарящите страни на взаимна 
основа.
3. Точното разположение на тунела, опре­
делен в чл. 3, ал. 2, и типовият му напречен 
профил ще се решат окончателно с терито­
риално-устройствения план и окончателния 
проект за изграждането на тунела със съгла­
сието на двете договарящи страни.
4. При разработване на графика ще 
бъде включена и процедура за оценка на 
въздействие­то върху околната среда за транс­
граничен проект.
5. Двете страни ще уредят съвместно 
въп­росите относно административните про­
цедури, свързани с издаване на разрешение/я 
за строеж, разрешения за ползване и въвеж­
дане в експлоатация, съгласно националното 
законодателство на всяка една от страните.
6. Договарящите страни ще предоставят 
достъп на изпълнителя до територията на 
съответната договаряща страна за извършване 
на строителството на тунела.
7. Всяка договаряща страна ще осигури 
строителната площадка на своята територия, 
освободена от всякакви вещни права и пре­
тенции за собственост на трети лица (вкл. 
съществуващите съоръжения и инсталации 
върху нея) и ще улеснява достъпа до нея в 
съответствие с графика за строителство.
8. За всяка непредвидена и допълнителна 
процедура, необходима във връзка с изграж­
дането на трансграничния тунел, която не е 
била предварително дефинирана и утвърдена, 
договарящите се страни ще действат и осигу­
рят изпълнението в най-кратък срок.
Член 7
Изпълнение на процедурите
Процедурите по чл. 4 – 6 ще бъдат из­
пълнени в съответствие с изискванията на 
законодателството на Република България и 
Република Северна Македония по отношение 
на съответната инфраструктура, както и с 
изискванията на правото на Европейския 
съюз, стандартите на НАТО и изискванията 
на финансиращите европейски банкови инсти­
туции. Тези процедури ще се осъществяват в 
условия на откритост и прозрачност.